Αυτό το λήμμα αφορά το τμήμα ανδρικής καλαθοσφαίρισης του Φάρου Κερατσινίου.  Για για τον ευρύτερο σύλλογο, δείτε: Α.Ο. Φάρος Κερατσινίου.  

Ο **Αθλητικός Όμιλος Φάρος Κερατσινίου** είναι ελληνικό αθλητικό σωματείο που δραστηριοποιείται στην περιοχή του Κερατσινίου στην ευρύτερη περιοχή του Πειραιά, όπου και βρίσκονται οι έδρες των τμημάτων του. Αγωνίζεται με χρώματα το κόκκινο και το μπλε.

Το τμήμα ανδρικής καλαθοσφαίρισης δημιουργήθηκε ταυτόχρονα με το σύλλογο το 1971 στην περιοχή του Αγίου Ευθυμίου Κερατσινίου. Σήμερα αγωνίζεται σε επαγγελματικό επίπεδο, αν και το ίδιο το τμήμα δεν διαθέτει τη νομική μορφή Κ.Α.Ε. Ως επίσημη έδρα διατηρεί το Δημοτικό Κλειστό Γυμναστήριο Κερατσινίου «Παντελής Νικολαΐδης».

Ιστορική αναδρομή
-----------------

### Ίδρυση

Η ιστορία της ομάδας του Φάρου ξεκινά το 1971 από την περιοχή του Αγίου Ευθυμίου Κερατσινίου. Πρωτεργάτης της ιδέας ήταν ο Αρχιμανδρίτης Στέφανος Λαχάνης και οι πρώτες προπονήσεις έλαβαν χώρα στο μικρό γηπεδάκι παραπλεύρως της εκκλησίας. Ακολούθως η δραστηριότητα του σωματείου απλώθηκε, ενσωματώνοντας αθλητές από ολόκληρη την περιοχή. Το πλήρες αρχικό όνομα του συλλόγου ήταν *Αθλητικός Όμιλος Αγίου Ευθυμίου Κερατσινίου «ο Φάρος»*.

### Πρόσφατες περίοδοι σε τοπικό επίπεδο (2009 - 2013)

Την αγωνιστική περίοδο 2009-10 ο Φάρος διαγωνίσθηκε στο Πρωτάθλημα της Β' Κατηγορίας Ανδρών που διοργανώνει η Ε.Σ.ΚΑ. Νότιας Αττικής. Κατέκτησε την κορυφή του τελικού βαθμολογικού πίνακα, λαμβάνοντας το δικαίωμα ανόδου απέναντι σε 13 αντιπάλους. Ο απολογισμός της χρονιάς ήταν 24 νίκες και 2 ήττες.

Την άνοιξη του 2011 ο σύλλογος κατέκτησε το Κύπελλο Ανδρών της ίδιας Ένωσης αφού επικράτησε με σκορ 80-68 του Εθνικού Πειραιώς σε επεισοδιακό αγώνα που έληξε με μια ώρα καθυστέρηση. Κορυφαίος σκόρερ της ομάδας και πολυτιμότερος παίκτης του αγώνα αναδείχθηκε ο αρχηγός της ομάδας, Αντώνης Φωστέρης, που σημείωσε 24 πόντους. Σε ότι αφορά το Πρωτάθλημα της Α' Κατηγορίας για την περίοδο 2010-11, η ομάδα του Κερατσινίου ολοκλήρωσε τις αγωνιστικές της υποχρεώσεις στη 2η θέση του βαθμολογικού πίνακα, με συγκομιδή από 21 νίκες σε 26 αγώνες, μία λιγότερη από τον πρωτοπόρο Πόλις Καλλιθέας.

Τη χρονιά 2011-12 ο Φάρος διεκδίκησε τον τίτλο του Πρωταθλητή της Α' Κατηγορίας Ανδρών της Ε.Σ.ΚΑ. Νότιας Αττικής απέναντι σε 13 αντιπάλους. Ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, έχοντας συλλέξει 19 νίκες και 7 ήττες. Έλαβε χώρα μάλιστα ισοβαθμία της ομάδας με το Μανδραϊκό, τον οποίο άφησε όμως στην 4η θέση βάσει των επόμενων κριτηρίων κατάταξης.

Η περίοδος 2012-13 αποδείχθηκε εξαιρετικά επιτυχημένη για το σύλλογο του Κερατσινίου, εφόσον κατέκτησε σε τοπικό επίπεδο τόσο το Πρωτάθλημα όσο και το Κύπελλο Ανδρών της Ε.Σ.ΚΑ. Νότιας Αττικής. Στο Πρωτάθλημα της Α' Κατηγορίας, το οποίο και διεκδίκησαν 14 ομάδες, συγκέντρωσε 23 νίκες και 3 ήττες. Ισοβάθμισε στην κορυφή με τον Ίκαρο Νέας Σμύρνης, ωστόσο τοποθετήθηκε στην κορυφή βάσει των μεταξύ τους αποτελεσμάτων. Με τον τρόπο αυτό κέρδισε απευθείας άνοδο στις εθνικές κατηγορίες για πρώτη φορά στην ιστορία του ανδρικού τμήματος. Στο Κύπελλο Ανδρών της Ένωσης, ο Φάρος αντιμετώπισε στον Τελικό το Μανδραϊκό απέναντι στον οποίο επικράτησε με σκορ 67-65. Πολυτιμότερος παίκτης του αγώνα, ο οποίος διεξήχθη στο Κλειστό Γυμναστήριο Γούβας στην Ελευσίνα, αναδείχθηκε ο Φώτης Κατούφας, ο οποίος ήταν και πρώτος σκόρερ με 17 πόντους.

### Ανοδική πορεία στις Εθνικές Κατηγορίες (2013-2017)

Ο Φάρος Κερατσινίου πραγματοποίησε το ντεμπούτο του στη Γ' Εθνική Κατηγορία την αγωνιστική περίοδο 2013-14, οπότε και εντάχθηκε στο 2ο Όμιλο Νότου. Οι ομάδες που κλήθηκε να αντιμετωπίσει ήταν 10 στον αριθμό και απέναντι τους συγκέντρωσε στη διάρκεια της χρονιάς 15 νίκες και 5 ήττες. Στον τελικό βαθμολογικό πίνακα ισοβάθμισε με τον Κρόνο Αγίου Δημητρίου, ωστόσο τοποθετήθηκε υψηλότερα από αυτόν βάσει των μεταξύ τους αποτελεσμάτων. Η κατάληψη της 2ης θέσης στην τελική κατάταξη, πίσω από το Γ.Σ. Κύμης, οδήγησε την ομάδα απευθείας στη Β' Εθνική, κάτι που δεν είχε καταφέρει καμία ομάδα του Κερατσινίου ποτέ στο παρελθόν. Πρώτος σκόρερ της ομάδας για την περίοδο αυτή ήταν ο Σωτήρης Κατούφας που συγκέντρωσε 339 πόντους.

Την αγωνιστική περίοδο 2014-15 ο Φάρος ήταν η μία από τις 14 ομάδες που συνέθεσαν τον Όμιλο Νότου της Β' Εθνικής Κατηγορίας. Στον τελικό βαθμολογικό πίνακα βρέθηκε και πάλι στη 2η θέση, αξιοσημείωτα ξανά πίσω από το Γ.Σ. Κύμης, έχοντας συλλέξει 22 νίκες και 4 ήττες. Ακολούθως συμμετείχε σε μπαράζ ανόδου με την ομάδα που κατετάγη στη 2η θέση του Ομίλου Βορρά, τους Μαχητές Δόξας Πεύκων. Στον αγώνα που διεξήχθη στο Δημοτικό Κλειστό Γυμναστήριο Τρικάλων η νεανική ομάδα της Θεσσαλονίκης επικράτησε με σκορ 69-78 αφήνοντας στο Φάρο το ρόλο της πρώτης επιλαχούσας ομάδας για άνοδο στην Α2 Εθνική στην περίπτωση που εμφανιζόταν κάποια κενή θέση εκτός προγράμματος.

Στη διάρκεια του καλοκαιριού από την Α1 Εθνική Κατηγορία (Basket League) υποβιβάστηκαν δύο ομάδες, ο Πανελευσινιακός και ο Πανιώνιος. Αμφότερες αποφάσισαν να διαγωνιστούν στο ερασιτεχνικό πρωτάθλημα της Β' Εθνικής, προκειμένου να γίνει εκκαθάριση οικονομικών οφειλών που αδυνατούσαν να καλύψουν. Τη θέση του Πανελευσινιακού κάλυψε ο ηττημένος του μπαράζ των δεύτερων της Β' Εθνικής, Φάρος Κερατσινίου.

Την ίδια χρονιά η ομάδα του Κερατσινίου κατέκτησε επίσης το Κύπελλο Ανδρών της Ε.Σ.ΚΑ. Νότιας Αττικής, υποχρεώνοντας σε ήττα τον Πόλις Καλλιθέας στον Τελικό. Πρώτος σκόρερ και πολυτιμότερος παίκτης του αγώνα, που έληξε με σκορ 65-74, αναγορεύτηκε ο Σωτήρης Κατούφας.

#### Τελικός Κυπέλλου (2015-16)

Κατά την αγωνιστική περίοδο 2015-16, ο Α.Ο. Φάρος Κερατσινίου έλαβε μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

Στη διοργάνωση του Κυπέλλου Ελλάδος, στην οποία συμμετείχε για πρώτη φορά με τη σύγχρονη μορφή της, ο Φάρος πραγματοποίησε μία από τις μεγαλύτερες εκπλήξεις στην ιστορία του θεσμού. Έχοντας συλλέξει έξι νικηφόρα αποτελέσματα, τα πέντε απέναντι σε ομάδες της Α1 Εθνικής Κατηγορίας (Basket League), ο σύλλογος του Κερατσινίου προκρίθηκε στο Μεγάλο Τελικό, ο οποίος θα διεξαχθεί στα τέλη Φεβρουαρίου. Εκεί θα διεκδικήσει το τρόπαιο απέναντι στον Παναθηναϊκό.

Ο Φάρος αποτελεί την πρώτη πρωτοεμφανιζόμενη στην Α2 Εθνική ομάδα που θα διαγωνιστεί ποτέ σε τελικό Κυπέλλου Ελλάδος, ενώ είναι η τρίτη μετά τον Πανελλήνιο και το Ρέθυμνο που έφτασε στο σημείο αυτό χωρίς να ανήκει στο κορυφαίο ελληνικό πρωτάθλημα. Για να το πετύχει απέκλεισε διαδοχικά: το Παγκράτι (79-57), τον Κολοσσό Ρόδου (70-66), το Λαύριο (76-56), τα Τρίκαλα (82-67), τη Νέα Κηφισιά (61-59)  και στα ημιτελικά τον Π.Α.Ο.Κ. (69-65).

Το ρόστερ του Φάρου Κερατσινίου για την αγωνιστική περίοδο 2015-16 συνέθεταν οι παρακάτω αθλητές:

  


| Α.Ο. Φάρος Κερατσινίου - Roster 2015–16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Παπαδόπουλος, Ανδρέας | 2 | 1980 | 186 cm |
| 6 |  | Κουντουράς, Γιώργος | 2 | 1990 | 1994 cm |
| 7 |  | Καράμπουλας, Βαγγέλης | 3 | 1981 | 200 cm |
| 8 |  | Μπατής, Μάριος | 1-2 | 1980 | 191 cm |
| 9 |  | Πετροδημόπουλος, Χρήστος | 4-5 | 1980 | 206 cm |
| 10 |  | Λιακόπουλος, Νίκος | 1-2 | 1983 | 191 cm |
| 11 |  | Αγγελόπουλος, Νίκος | 4 | 1984 | 205 cm |
| 12 |  | Κομποδιέτας, Δημήτρης | 2 | 1985 | 195 cm |
| 13 |  | Χόρτσας, Βαγγέλης | 1 | 1995 | 190 cm |
| 14 |  | Κατούφας, Σωτήρης | 4-5 | 1979 | 206 cm |
| 15 |  | Κακιούζης, Μιχάλης | 3-4 | 1976 | 207 cm |
| 17 |  | Παπαμακάριος, Μανώλης | 1-2 | 1980 | 192 cm |
| 18 |  | Ζαφείρης, Θανάσης | 2 | 1987 | 192 cm |
| 19 |  | Σκορδίλης, Γάιος | 5 | 1987 | 208 cm |
| 20 |  | Χαραλαμπόπουλος, Σπύρος | 2 | 1992 | 194 cm |

|  |
| --- |
| Προπονητής: Δημήτρης Πολέμης  |
|  |
| *Ενημέρωση: 29 Δεκεμβρίου 2015* |

### ΓΣΛ - Φάρος (2017-2018)

To 2017, παρότι προβιβάστηκε στην Α1 Εθνική, δήλωσε ωστόσο αδυναμία συμμετοχής στο πρωτάθλημα της σεζόν 2017-18. Κατόπιν τούτου συγχωνεύτηκε με την ομάδα του Γ.Σ.Λ. 1928, ομάδα της Λάρισας, η οποία τη σεζόν 2016-17 υποβιβάστηκε στην Β΄ Εθνική, και απέκτησε την ονομασία "ΦΑΡΟΣ – ΓΣΛ 2017", με έδρα την Λάρισα, με την οποία ονομασία αγωνίστηκε τη σεζόν 2017-18 στην Α1 Εθνική τερματίζοντας στην 11η θέση.

Το καλοκαίρι του 2018 ο σύλλογος "ΓΣΛ - Φάρος" μετονομάστηκε σε "Ήφαιστος Λήμνου" και μεταφέρθηκε στη Λήμνο, αλλάζοντας ταυτόχρονα τα χρώματα και το έμβλημα της ομάδας.

Περίοδοι σε εθνικές κατηγορίες
------------------------------

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2013-14 | 4 | Γ' Εθνική | 2 | - | 15-5 | - | - | Σωτήρης Κατούφας | - | - | – | – | – |
| 2014-15 | 3 | Β' Εθνική | 2 | Μπαράζ Ανόδου | 22-4 | 0-1 | - |  | - | - | – | – | – |
| 2015-16 | 2 | Α2 Εθνική | 2 | - | - | - | - |  | - | - | – | – | – |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Νίκος Αγγελόπουλος |
|  | Γιάννης Μπογιατζόγλου |
|  | Μιχάλης Κακιούζης |
|  | Σωτήρης Κατούφας |
|  | Φώτης Κατούφας |
|  | Γιώργος Κουντουράς |
|  | Μάριος Μπατής |
|  | Γιάννης Μπογιατζόγλου |

 | 

| Εθν | Ονοματεπώνυμο |
| --- | --- |
|  | Γιάννης Μυλωνάς |
|  | Ανδρέας Παπαδόπουλος |
|  | Μανόλης Παπαμακάριος |
|  | Γάιος Σκορδίλης |
|  | Αντώνης Φωστέρης |
|  | Βαγγέλης Χόρτσας |

 |


**Προπονητές**| 

| Εθν | Ονοματεπώνυμο |
| --- | --- |
|  | Ανδρέας Πολέμης |

 |  |

Επίσημο λογότυπο
----------------

* Λογότυπο μέχρι το 2015Λογότυπο μέχρι το 2015
* Λογότυπο από το 2015 μέχρι σήμεραΛογότυπο από το 2015 μέχρι σήμερα

Διακρίσεις
----------

* Φιναλίστ Κυπέλλου Ελλάδας (1): 2016

Παραπομπές
----------

1. 1 2 3 4 5  «Σύντομο Ιστορικό Συλλόγου», ανάρτηση στο επίσημο ιστολόγιο του συλλόγου, 12 Δεκεμβρίου 2009.
2. 1 2 3  «Βαθμολογία Β' Κατηγορίας Ανδρών Ε.Σ.ΚΑ.Ν.Α. 2009-2010», πληροφορίες στον ισότοπο BasketballStats.gr.
3. ↑  «Κυπελλούχος ο Φάρος», άρθρο στον ιστότοπο OnSports.gr, 5 Μαρτίου 2011.
4. ↑  «Κυπελλούχο με... ΜΑΤ ο Φάρος», άρθρο στον ιστότοπο Sport24.gr, 5 Μαρτίου 2011.
5. ↑  «Α’ ΕΣΚΑΝΑ – 26η αγωνιστική», πληροφορίες στον ιστότοπο InfoBasket.gr, 3 Μαΐου 2011.
6. 1 2 3  «Πρόγραμμα & Βαθμολογία Πρωταθλημάτων 2011-2012» Αρχειοθετήθηκε 2016-03-05 στο Wayback Machine. πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής.
7. 1 2 3  «Α’ ΕΣΚΑΝΑ – 26η αγωνιστική… Στη Γ’ εθνική ο Φάρος Κερατσινίου!», άρθρο στον ιστότοπο InfoBasket.gr, 30 Απριλίου 2013.
8. ↑  «ΕΣΚΑΝΑ: Κυπελλούχος ο Φάρος Κερατσινίου», άρθρο στον ιστότοπο OnSports.gr, 16 Μαρτίου 2013.
9. ↑  «Το σήκωσε ο Φάρος Κερατσινίου», άρθρο στον ιστότοπο BasketBlog.gr, 16 Μαρτίου 2013.
10. ↑  «Θρίαμβος Φάρου στον συγκλονιστικό τελικό», άρθρο στον ιστότοπο InfoBasket.gr, 15 Μαρτίου 2013.
11. 1 2 3 4  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Αποτελέσματα 2ου ομίλου Νότου (22η αγ.)», άρθρο στον ιστότοπο InfoBasket.gr, 27 Απριλίου 2014.
13. ↑  «Στιγμές ανόδου!», άρθρο στον ιστότοπο InfoBasket.gr, 14 Απριλίου 2014.
14. ↑  «Top Scorer της Γ" εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.
15. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2014-2015» Αρχειοθετήθηκε 2017-07-25 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
16. ↑  «Στην Α2 οι Μαχητές Δόξας Πεύκων», άρθρο στον ιστότοπο Sport24.gr, 16 Μαΐου 2015.
17. ↑  «Μπάσκετ: Υποβιβάζεται ο Πανελευσινιακός» Αρχειοθετήθηκε 2015-12-20 στο Wayback Machine. άρθρο στον ιστότοπο της εφημερίδας «Ναυτεμπορική», 18 Απριλίου 2015.
18. ↑  «Πανιώνιος: Έπεσε και μαθηματικά», άρθρο στον ιστότοπο OnSports.gr, 18 Απριλίου 2015.
19. ↑  «Στη Β’ Εθνική ο Πανελευσινιακός, στην Α2 ο Φάρος», άρθρο στον ιστότοπο του ΣΠΟΡ FM, 1 Ιουλίου 2015.
20. ↑  «Στη Β' Εθνική ο Πανιώνιος!», άρθρο στον ιστότοπο Contra.gr, 14 Σεπτεμβρίου 2015.
21. ↑  «Στην Α2 ο Φάρος» Αρχειοθετήθηκε 2015-07-03 στο Wayback Machine. άρθρο στον ιστότοπο EBasket.gr, 23 Ιουνίου 2015.
22. ↑  «ΕΣΚΑΝΑ: Κυπελλούχος ο Φάρος», άρθρο στον ιστότοπο Sdna.gr, 21 Φεβρουαρίου 2015.
23. ↑  «Κύπελλο ΕΣΚΑΝΑ: Κυπελλούχος ο Φάρος», άρθρο στον ιστότοπο InfoBasket.gr, 21 Φεβρουαρίου 2015.
24. ↑  «Πρόγραμμα & Βαθμολογία Α2 Εθνικής Κατηγορίας Ανδρών 2015-2016» Αρχειοθετήθηκε 2018-10-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
25. ↑  «Τζάμπολ στο Κύπελλο!» Αρχειοθετήθηκε 2015-10-02 στο Wayback Machine. άρθρο στον ιστότοπο BasketNet.gr, 23 Σεπτεμβρίου 2015.
26. ↑  «Φάρος Κερατσινίου - Κολοσσός 70-66», άρθρο στον ιστότοπο Sdna.gr, 25 Σεπτεμβρίου 2015.
27. ↑  «Ασταμάτητοι Φάρος και Προμηθέας, έξω Λαύριο και Καβάλα», άρθρο στον ιστότοπο Contra.gr, 28 Σεπτεμβρίου 2015.
28. ↑  «Στους «8» ο Φάρος Κερατσινίου, 82-67 τα Τρίκαλα»[*νεκρός σύνδεσμος*], άρθρο στον ιστότοπο NovaSports.gr, 30 Σεπτεμβρίου 2015.
29. ↑  «Φάρος Κερατσινίου - Κηφισιά 61-59», άρθρο στον ιστότοπο Gazzetta.gr, 8 Οκτωβρίου 2015.
30. ↑  «Στον τελικό με Παναθηναϊκό ο Φάρος», άρθρο στον ιστότοπο της εφημερίδας «Καθημερινή», 28 Δεκεμβρίου 2015.
31. ↑  «Ιστορική πρόκριση του Φάρου στον τελικό, 69-65 τον ΠΑΟΚ», άρθρο στον ιστότοπο In.gr, 28 Δεκεμβρίου 2015.
32. ↑  Στην Α1 μέσω... Κερατσινίου ο ΓΣΛ!

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Φάρος Κερατσινίου, επίσημος ιστότοπος του ανδρικού τμήματος καλαθοσφαίρισης.
* Α.Ο. Φάρος Κερατσινίου Αρχειοθετήθηκε 2015-12-29 στο Wayback Machine. επίσημος ιστότοπος όλων των τμημάτων καλαθοσφαίρισης.
* Α.Ο. Φάρος Κερατσινίου, επίσημο ιστολόγιο του ανδρικού τμήματος καλαθοσφαίρισης.

  

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Κατηγορίας Ανδρών Ε.Σ.ΚΑ.Ν.Α. 2021-2022 |
| --- |
|  |
| 1ος Όμιλος | 
* Αετός Καλλιθέας
* Απρόβλεπτοι
* Άρης Γλυφάδας
* Βουλιαγμένη
* Ερμής Πειραιώς
* Ηρακλής Δραπετσώνας
* Μέγαρα
* Νότια Προάστια
* Πόλις Καλλιθέας
* Τελαμώνας Σαλαμίνας
* Φάρος Κερατσινίου
 |  |
|  |
| 2ος Όμιλος | 
* Αμφιάλη
* Ατρόμητος Πειραιά Ηρακλής
* Ελευσίνα
* Θρία Ασπροπύργου
* Κεραυνός Βάρης
* Κυρίαρχοι Παλαιάς Κοκκινιάς
* Λέων Μοσχάτου
* Νέα Σμύρνη (Α.Ο.Κ.)
* Προφήτης Ηλίας
* Φοίνικας Αγίας Σοφίας
* Χ.Α.Ν. Νίκαιας
 |

 |